钦定古今图书集成/明伦汇编/官常典/第116卷 > 明
## 钦定古今图书集成/明伦汇编/官常典/第116卷 > 明

### 太祖洪武元年封孔子五十六代孙孔希学为资善大夫袭衍圣公置官属希大袭曲阜知县

按《明大政纪》：吴元年十一月丁未，下东平，以先圣孔
子五十六世孙希学袭封衍圣公。时希学闻大军至，
率曲阜尹希举、邹县主簿孟思谅等，迎见汪兴祖于
军门。洪武元年四月戊申，元国子监祭酒孔克坚来
朝，上赐宅一区、马一匹，日给米二石，谕之曰：“尔祖明
先王之道，立教经世，万世之君，君臣臣，父父子子，实
有赖焉。故尔孔氏高出常人，常人且知求望圣贤之
学，况孔氏子孙乎！尔宜勉尔族人，各务进学。”十一月
甲辰，以孔希学袭封衍圣公，希大知曲阜县，世袭。
按《阙里志》：元年十二月，仍封孔子五十六代孙孔希
学为袭封衍圣公。制曰：“古之圣人，自羲农至于文武，
法天治民，明并日月，德化之盛，莫有加焉，然皆随时
制宜，世有因革。至于孔子，虽不得位，会前圣之道而
统之，以垂教万世，为帝者师。其孙子思，又能传述而
明言之，以极其盛。有国家者求其统绪，尊其爵号，盖
所以崇德而报功也。历代以来，膺袭封号者，或不能
绳其祖武，朕甚愍焉。”当临御之初，访其世袭者，得五
十六代孙孔希学，大宗“是绍，爰行典礼，以致褒崇。尔
其勤敏以进学，恭俭以成德，庶几领袖世儒，益展圣
道之用于当时，以副朕之至望，岂不伟与！可封资善
大夫，袭封衍圣公。”是月十九日，礼部议设官员人数，
奏准：额设官属人等，宜从袭封衍圣公保举堪用人
数，具呈都省，以凭铨用。管勾一员，司乐一员，典籍一
员，书写一名，奏差一名，掌书一名，知印一名。前件本
部傅侍郎、张郎中同陈修撰、李起居注、单起居注、安
给事中安、殿中侍御史、宿卫等官，于奉天门奏，奉圣
旨：“准拟，钦此。”又是日，户部崔尚书、窦侍郎同朱学士、
濮指挥、周指挥、陆镇抚等官，于谨身殿西廊下，奉《太
祖高皇帝圣旨》：“孔氏子孙，皆免差役税粮，有司依例
科征。钦此。”

按《兖州府志》：“元年手诏，孔氏子孙，谕令入朝，封孔子
五十六代孙希学为资善大夫衍圣公，班亚上相，给
二品银印，世职知县如旧制。先是衍圣公克坚，自元
时袭封，入仕于朝，以子希学嗣。已而辞归祖庭，累召
不起。戊申，太祖革命，希学首朝京师，奏对称旨，赐币
遣归。至是岁改元，乃以御札谕孔氏子孙：‘尔祖宗垂
教，万世世宾于王家。吾率中土之士，奉天以安中夏，
尔其可称疾不至以慢吾乎’？”克坚奉诏，始以是年十
一月入朝，进见谨身殿，面赐奖谕，待以宾礼。已，念其
老，不烦以政，赐禄给焉。旋封希学公爵，赐之诰命。
按《春明梦馀录》：明衍圣公秩二品，特赐麟袍玉带，诰
命用玉轴，大朝会班一品上，示不臣也。孔氏世举一
人为曲阜令，公亲弟承子思为翰林院《五经》博士，其
从南渡系衢州者，亦世袭博士。凡曲阜孔氏，大小俱
免徭役，公许荫五百户丁为从人。

洪武六年，以孔克表为翰林院修撰、衍圣公，服阕来
朝。

按《明大政纪》：六年四月戊子，以孔克表为翰林院修
撰，八月乙酉，袭封衍圣公。孔希学以父丧服阕来朝，
敕劳之。敕曰：“卿家昭名历代，富贵不绝者，乃由阴骘
之重耳。何者？以其阐圣学之精微，明彝伦之攸叙，表
万世纲常而不泯也。朕尝思尔祖之道贯通天人，则
所以绳祖武者诚为不易。朕闻卿来朝，已敕中书飨
劳，至则领之。”仍赐袭衣、冠带、靴鞋。九月丁未，衍圣公
孔希学请归。赐白金百两，文绮、帛各五匹，赐宴于光
禄寺，命翰林院官待之。

洪武七年，赐《衍圣公一品诰诏》。礼部议奏《优待圣裔
典故》，以五十五代孙孔克伸知曲阜县事。

按：《明通纪》：“七年，衍圣公赐诰，如一品法。”

按《阙里志》：七年二月二十二日，礼部刘尚书、张员外
郎等官于奉天门东板房奏，奉圣旨：“你写出汉唐宋
待孔氏子孙典故来，我就定夺将去。”当月二十四日，
本部刘尚书、张员外郎等官于武英殿将汉、唐宋待
孔氏子孙典故，奏准钦依圣旨内一款：凡历代拨赐
赡庙赡学田土，议得上项田土既称岁久荒闲，宜从
“山东省行移，袭封衍圣公，从常设法募佃开垦，相应
拨给佃户承种，收打籽粒，以充本庙祭祀等项支费钦此。”七月，敕五十五代孙孔克伸曰：“昔君天下者，官
以五爵。自汉以下，职分九等。凡斯之职，非有德功者
弗登。可见昔君皆慎名爵而重志能。朕上承天运，布
衣而起草莱，帝命归而群英附。不五”七年间，偃兵息
民，一华夏主兆民《纪年》。“《洪武》当建国之初，已定神人
之分，故天地位，黔黎育焉。其于先圣先师，朕不敢外。
稽诸历代载在祀典者，则仲尼有血食，后嗣有袭封。
于是法前代，仍旧章。孔希学受封世为县令者，希大
职如前。何期希大不依祖训，屡干国宪，自蹈罪戾，以
失世官。今特选本族以孔克伸授承仕郎，知曲阜县
事。尔尚夙夜忠勤，承流宣化，鉴前车之失，求无忝于
圣裔，则予汝嘉，尔勉哉。”

按《曲阜县志》：“七年，蠲免衍圣公本户税粮三十顷。
洪武十一年，衍圣公入觐，命以礼待之，又定祭葬之
礼。”

按《明会典》、“凡衍圣公及夫人造坟开圹，行山东布政
司、照例措办砖灰夫匠物料、及棺椁一副。”

按《兖州府志》：“十一年衍圣公希学入觐，赐手敕劳问
有加，仍敕中书礼部礼待。是岁希学卒，遣行人赐祭
葬，遂著为例。”

洪武十五年敕五十五代孙孔克㽦知曲阜县事。
按《阙里志》：十五年三月敕“五十五代孙孔克㽦：朕闻
古人有必报而不忘者，先师也。”盖谓明德传道，终身
不受祸患，故报之。朕与臣民同生于明时，方知大成
至圣文宣王当世之先师，时人去古既远，有失报礼。
稽诸古典，报则有光。其光之显扬，师徒共之。若果诚
能“报之，则益而无损。”洪武十四年，吏部奏为袭封衍
圣公长逝，生前因曲阜知县孔克伸卒，其官系孔氏
子孙世职。昔衍圣公已荐族人孔克㽦为知县，朕思
衍圣公逝后方奏，虑恐不实，以尔族中长者悉至京
师，论贤排嫡。族人既至，宗派分明，以尔克㽦为贤，特
命为曲阜知县，以报先师。尔当敬事以在公，而信以
来。庶民俭于自奉，勤问民艰，用力以时，以扬先师盛
德。於戏！阴骘流芳，万世不泯，英灵长存，子孙承之，尔
宜懋哉！

洪武十七年，敕五十七代孙孔讷袭封衍圣公。
按《阙里志》：十七年二月初二日，敕五十七代孙孔讷
三皇五帝之道，明陈攸叙大展彝伦，协天地阴阳，定
民居者，为此也。至周文繁于《三坟》，道迷于五典，兼八
索、五丘之泛，而诸家之说并生是致道纵涂横，虽欲
驰之，莫知所向。独先师孔子明哲，心枢睿智，定真析
伪，以成《诗》《书》。其修道之谓教，可谓至矣；“率性之谓道”，
可谓坚矣。由是天鉴善德，血食之祀，万世子孙，弘衍
于今。耿光而弗磨者，因幽明之诚无间，感通天下，故
若是也。前衍圣公孔希学，婴疾长往。嫡长子讷，服阕
来朝，令袭其爵。

洪武二十六年，定“衍圣公下程。”

按《明会典》：“二十六年定衍圣公下程，鹅二只，面一十
五斤，酒四瓶，茶酱盐各一斤，烛十枝。”

洪武二十八年，敕以五十六代孙孔希范知曲阜县
事。

按《阙里志》：二十八年二月敕：“五十六代孙孔希范，古
昔盛时，仕者不出其国，生于其乡而治其乡国之民，
故能察其好恶，知其土俗，拯其疾苦，政教行而民从
之也易。后世或私于其乡，于是此道不复也久矣。惟
尔孔氏，以先师裔孙之故，前代特遣治其乡邑，庶几
古昔之意焉。兹命孔希范为承仕郎、知曲阜县事，尔”
尚杜尔私，窒尔欲，无以势陵下，无以亲挠公。《尔祖》不
云乎：“不能正其身，如正人何？”其务正身以宣政化，使
乡邑之民，蒙尔之惠，谓圣者之子孙，果异于众人，不
亦善乎？

### 惠宗建文四年以五十八代孙孔公鉴袭衍圣公

按《兖州府志》，“洪武三十五年。”〈即建文四年〉以五十八世孙
孔公鉴袭封衍圣公。公鉴，字昭文，讷子也。好学有文。
称其家世。宠眷隆渥，光于前代云。

### 成祖永乐八年以五十九代孙孔彦缙袭衍圣公

按《明大政纪》：“永乐八年十二月乙巳，孔子五十九代
孙彦缙来朝，赐宴于奉天殿。辛亥，命孔彦缙袭封衍
圣公。”

按《阙里志》：“八年十二月十九日，封五十九代孙孔彦
缙为衍圣公。制曰：‘孔子之道，配乎天地，师表万世，咸
在尊崇，钦仰素王，传袭后裔。今五十九代孙彦缙，允
为世嫡，雅有令资，俾绍显荣，用光儒胄，可袭封衍圣
公。惟克懋勤，服兹宠命，勉修圣学，承藉家声。钦哉’。”
按《兖州府志》：八年以五十九世孙彦缙袭封衍圣公。
彦缙，公鉴子也。

永乐二十二年，仁宗即位，赐衍圣公宅及一品服。
按《明大政纪》：二十二年十月甲辰，仁宗赐衍圣公孔
彦缙宅于京师。彦缙数来朝，皆馆于民间。上闻之，顾
近臣曰：“四夷朝贡之使至京，皆有公馆，先圣子孙乃
寓宿民家，何以称崇儒重道之意？”遂命工部赐宅。十二月己巳，赐孔彦缙一品金织衣。吕震言，衍圣公是
二“品，如旨赐之，过矣。”上曰：“朝廷用孔子之道治家国
天下，今孔子之徒在官有一品服者。孔子之后袭封，
承先师之祀，服之何过？且先帝时，五品儒臣有赐二
品服者，亦何过哉？其赐之，用称朕崇儒之意。”

按《春明梦馀录》：“衍圣公府在皇城西太仆寺街，仁宗
初，谕四裔来贡，皆有公馆，先圣子孙乃寓民舍，无以
示崇尚之意。乃赐府第。”

### 仁宗洪熙元年衍圣公赴京封其妻夏氏为夫人

按《明会典》：“洪熙元年，衍圣公进表赴京，钦赐羊一只，
鹅三只，酒十瓶，面二十五斤，茶盐酱各二斤，油烛二
十枝。”

按《阙里志》：“元年正月十三日，封衍圣公孔彦缙妻夏
氏为夫人。制曰：‘朕致敬先师，施及厥后，至其家室，亦
有褒荣者，所以广崇儒重道之恩也。先圣五十九代
孙孔彦缙，受命先帝，袭封衍圣公，岁时来朝，雍容进
退，朕用嘉之，厚其礼遇。其妻夏氏内助克贤，而未有
封命，今从其夫之贵，封为夫人。凡天下后世有事于’”
修齐治平者，皆诵法孔子，矧配孔子之孙。可不慎哉！
可不敬哉！益懋率履，毋忝于家。

### 宣宗宣德四年定衍圣公下程顺天府办送

按《明会典》：“宣德四年，衍圣公到京，钦赐羊一只，鹅二
只，酒六瓶，面二十斤，茶盐酱各二斤，油烛十枝。”自后
俱照此例。旧属膳部办送。今皆行顺天府办。

### 英宗正统元年六月诏凡先圣子孙寓流他处所在俱免差役

按：《明大政纪》云云。

### 代宗景泰二年幸学召衍圣公率三氏子孙观礼

按《兖州府志》：“景泰二年，上幸太学，召衍圣公彦缙，率
三氏子孙观礼，赐一品服。是后遂著为令。”

景泰六年，赠六十世孙承庆爵“衍圣公”，以六十一世
弘绪袭封。

按《阙里志》：“六十代承庆，彦缙长子，未袭爵而卒。景泰
六年十二月，赠袭封衍圣公，命以六十一代孙承庆
长子弘绪袭封衍圣公，时年八岁，延入内殿，特赐金
钮麒麟图书御篆‘谨礼崇德’四字。亦异数也。”

### 宪宗成化元年令三氏学三年贡一人优免孔氏地粮

按：“《明会典》：凡三氏岁贡。成化元年，令三氏学三年贡
一人，提学官考试起送。”

按《曲阜县志》：“元年蠲免孔氏地粮一百一十六顷五
十六亩四分。”

成化五年，衍圣公有罪，逮问免系。

按《明大政纪》：五年二月，大学士彭时等奏：“衍圣公孔
弘绪贪淫暴虐，宜置之法。但弘绪为先圣嫡孙，今宜
从厚。伏望念先师功德在万世，律有八议，弘绪正合
应议之例。”上曰：“弘绪罹法，殊玷家声。卿等欲彼散行
就逮，虽非所以处弘绪，而于孔氏之道则得矣。其勿
系之。”

成化六年，诏“以孔弘绪弟权袭衍圣公。”

按《明大政纪》六年五月，国子监丞李绅奏，“前衍圣公
弘绪，自幼失学，长狎群小，以致干冒刑宪。圣明念先
圣后裔，特加宽宥，革职为民，命其弟弘泰袭封。然教
之不豫，将复蹈前辙。伏望留之京师，俾随侍班行，伏
睹礼制，退则从游太学，亲近师儒，俟其学成，遣归奉
祀。”礼部覆奏：“著弘泰在监读书一年，然后许归，朔望
随班朝参。”从之。

按《阙里志》：“六年五月，以六十一世孙弘泰袭封衍圣
公。”弘泰，弘绪弟，绪子闻韶尚在襁褓，权以弟袭封。
成化十六年兵部题准：衍圣公入朝回日，付马快船
装送。

按《明大政纪》：十六年七月，兵部尚书余子俊题“衍圣
公入朝，应付马快船，从之。”先是衍圣公每岁赴京朝
贺，沿途水陆驿传，起中马站船廪给，回日无马快船
装送，而张真人往回水陆，起上马站船廪给，且有马
快船从之。盖其时方崇道教，而内官梁芳、左道李孜
省辈方用事，故致隆于其所尊如此。及郎中陆容言
于余子俊，欲优厚之。子俊慨然曰：“是义举也。”即日题
允。自是，衍圣公往回，陆路得骑上等马，回日应付马
快船装送。

### 孝宗弘治十六年仍以六十二世孙闻韶袭衍圣公以次子袭五经博士奉述圣祀

按《阙里志》：“六十二代闻韶，弘治十六年袭封衍圣公。
先是，巡抚都御史徐源奏，闻韶系孔子六十二代孙，
次当袭封。上曰：‘崇儒重道，莫先于孔氏，其亟行之’。事
下吏部，遣官诣阙里传召命。是岁九月入觐，袭封焉。
择日上表陈谢如仪。上益思所以褒崇之者，特遣中
贵人持玉带一、麒麟文绮一以赐，仍𢌿之玺书，以侈”
其事。述圣子思子书院在兖州府邹县南门外，旧名
“中庸精舍”，相传即《孟子》受业处也。亦于十六年题准，
世以衍圣公次子袭翰林院五经博士，奉子思子书院祠事。每岁春秋二祭，博士赴邹县主祭，从衍圣公
闻韶之请也。

按《兖州府志》：“闻韶，字知德，弘绪之子。弘泰借袭，卒而
兄子复封也。”

### 武宗正德元年始以孔彦绳世袭五经博士奉衢州庙祀

按《明大政纪》：“正德元年六月辛酉，以先师裔孙孔彦
绳为五经博士。”

按《西安县志》：“孔氏家庙在县治东。宋建炎初，孔子四
十八代孙衍圣公端友扈从高宗南渡，赐家于衢州。
绍兴五年，诏权以衢州学为家庙，赐田五顷以奉祀。
宝祐乙卯，郡守孙子秀请于朝，始建庙于城北菱塘，
规制一如曲阜。元季毁于兵。明永乐初，礼部奏迁庙
于南隅崇文坊。后子孙益多，庙乏主祀，衣冠祭仪，混”
同流俗。弘治乙丑，郡守沈杰奏请将端友嫡派子孙
一人，添授《五经》博士一员，以主家庙祭祀。将旧赐田，
每岁依税上纳官仓，按月支给，以供洒扫祭奠。武宗
允其疏，特授孔氏嫡嗣彦绳为五经博士，许世袭。正
德十五年，旧庙倾圯，博士承美以庙基浅狭，请于巡
按御史唐凤仪，乞奏迁西安儒学旧址，即今家庙是
也。　五十九代孔彦绳公诚子，字朝武。孝宗弘治十
八年正月三十日，守臣沈杰以衢州孔子家庙自孔
洙让爵之后，衣冠祭仪，混同流俗，奏奉钦依查勘孔
端友嫡派子孙孔彦绳世授翰林院五经博士，主奉
祠事。正德元年六月十一日吏部题覆，十三日奉武
宗圣旨：“是。孔彦绳准与”做翰林院世袭《五经》博士。
正德二年，命免孔氏税粮。衍圣公奏改山长为学录，
添设学员。

按《阙里志》：“二年衍圣公闻韶奏，改洙泗书院山长为
学录，又设四氏教授一员，学录一员，学司一名。”
按《兖州府志》：“二年用衍圣公闻韶奏，孔氏税粮尽行
蠲免。”

正德三年，命清查“先圣宗派”，分别当差。

按《阙里志》：三年五月初四日，左丞相宣国公等官于
正宫门西耳房，钦奉圣旨：“孔祭酒在前曾说，多有同
姓的指著先圣宗派，都来曲阜四散居住，中间多有
不知礼义，相聚日久，恐致连累。今后除袭封这一宗
派，休教他当差，其馀不系圣派子孙，分拣出来与百
姓一体当差。钦此。”

正德四年定三氏学岁贡例。

按：《明会典》四年，令三氏学每三年贡孔氏子孙一人，
至第四次方贡颜孟子孙一人。仍行提学官考选曾
经科举者，不许将年老无学之人，一概入选收用。

### 世宗嘉靖六年令三氏学设廪增

按：《明会典》：“嘉靖六年，令三氏子孙，照州学例，设廪增
各三十名，以廪膳名次起贡。”

嘉靖二十五年以孔贞干袭封“衍圣公。”

按《兖州府志》：“二十五年，以六十三世孙贞干袭封衍
圣公。贞干，字用济，闻韶子也。”

嘉靖三十五年，以孔尚贤袭封“衍圣公。”

按《兖州府志》：“三十五年以六十四世孙尚贤袭封衍
圣公。尚贤，字象之，贞干子也。”

嘉靖三十七年定衍圣公应给勘合例。

按“《明会典》三十七年定衍圣公赴京进表朝贺，支廪
给，陆起双马车辆人夫，水给站船。或量拨马快船，多
不过三只，带典籍支廪给。庙丁一名，家人二名，俱支
口粮应付。驿驴各一头，水路本船带去。衍圣公府差
掌书带庙丁一人，兽医一人，赴京进贡马匹，掌书支
廪给，其馀支口粮。陆路驿驴各一头，水路站船俱往”
回应付。又定“衍圣公”拨夫二十名。

嘉靖三十八年，命衍圣公年少者送监学习。

按《明会典》“三十八年奏准袭封衍圣公，年少未学，照
公侯伯例，送监读书习礼。”

嘉靖四十五年，穆宗即位幸学，优赐“衍圣公，并给家
长冠带。”

按《阙里志》：“穆宗登极之年八月初一日，驾幸太学，遣
礼部主事刘继文取衍圣公尚贤并三氏子孙孔謑、
承读、承元、承宇、弘立、观礼，钦赏赐宴，俱照前例。又以
分奠大臣，特赐衍圣公羊一只，酒十瓶，钞三千贯。家
长孔謑，吏部给与冠带。”

### 穆宗隆庆三年敕谕衍圣公约束宗族

接《阙里志》：隆庆三年三月初八日，皇帝敕谕袭封衍
圣公孔尚贤：“惟我祖宗列圣，稽古右文，崇儒重道，于
先师孔子，特隆象贤之典，其大宗之裔，锡爵嗣封，承
奉祀事，而支庶之众，亦加优遇。又虑其族属繁衍，哲
愚不一，恐干国宪，有玷圣门，降敕令其统摄宗人，督
率训励。朕今嗣统，尔复具奏，族属愈繁，善恶宜别，特”
允所请，再降敕一道，令尔回府，申饬训规，严明约束。
凡尔族人，如有为善出群，无忝先德者，许尔疏闻，特
示旌励。如有轻犯国典，不守家法，及恃强挟长，背违
教令者，轻则听尔查照家范发落，重则指名参奏，依法治罪。尔尤宜正己率人，砥德砺行，以身先之，庶不
负朝廷优嘉盛典。尔其钦承之。故谕。

隆庆四年、令衍圣公照例守制。

按《明会典》：“凡衍圣公殁后，听其应袭子孙，赴京袭爵。
四年题准照例守制，抚按官代为具奏，令其暂管府
事。服满之日，起送承袭。”

### 神宗万历七年谕衍圣公入贺万寿不与朝参

按《春明梦馀录》：“万历七年，谕衍圣公万寿入贺，朝廷
待以宾礼，不在职官文武之列，不必朝参。”此又三恪
所不及。

万历　年，赐衍圣公长子冠服。次子袭“博士。”

按《阙里志》：“衍圣公尚贤长子引椿，万历间题准比照
勋卫，钦赐冠服、麟袍、犀带。次引桂，袭五经博士。”

### 熹宗天启元年赐观礼孔氏生员送监读书并敕部优选

按《阙里志》：“天启改元，驾幸国学，特赐观礼生员孔闻
范、孔闻谟、孔贞祚送监读书，下铨部优选。从衍圣公
引植之请也。永依此例。”

天启二年，诏以六十五代孙孔引植袭封“衍圣公”，《敕
谕》约束宗族。

按《阙里志》：孔尚贤生二子，俱早卒无嗣。先于万历二
十七年取嫡，次支堂侄孔引植到京承继，随经题授
五经博士。至二十八年，继父尚贤卒，遂于天启二年
五月袭封焉。六月，皇帝敕谕袭封衍圣公孔引植曰：
“惟我祖宗列圣，稽古右文，崇儒重道，于先师孔子，特
隆象贤之典。其大宗之裔，锡爵嗣封，承奉祀事。而支
庶之众，亦加优遇。顾族类繁衍，贤愚不同，干国宪而
玷圣门者，往往有之。今特允尔所请，降敕一道，令尔
回府，统摄宗人，督率训励，申饬教规，严明约束。如有
轻犯国典，不守家法，恃强陵挟、朋谋为非者，轻则径
自查处发落，重则据实指名参奏，依律正罪。”尔尢宜
正己率人，谨德修行，以身先之，庶不“负朝廷优嘉盛
典。尔其钦承之。”故谕。

### 愍帝崇祯元年加衍圣公孔引植太子太保

按《阙里志》云云。

崇祯三年，加衍圣公孔引植太子太傅。

按《阙里志》云云。

崇祯十四年，衍圣公至京，特命赐宴。

按《阙里志》，“崇祯十四年八月十八日，上重幸太学，遣
行人鲁近暹钦取衍圣公孔引植等四氏族人兴训、
弘化、贞恒、贞来、贞璘、兴诲等，陪祀观礼，一应恩例赐
衣送监，冠带俱照崇祯二年幸学事例遵行外，钦取
到京朝见。”上谕：“衍圣公博士钦取到京，著赐宴优待，
于八月十三日设宴于礼部，著侍郎王锡衮待本月”
十四日，传赐衍圣公等官甜食盒儿羊酒，幸学事完，
复赐宴于礼部，著侍郎王锡衮待。

按《春明梦馀录》：“辛巳七月，行幸学礼，取衍圣公孔引
植、《五经》博士孟闻玉等至京，传令赐宴。”旧无赐宴礼
例，亦属特典。

### 皇清

### 世祖章皇帝顺治元年

《大清会典》：“凡圣贤后裔承袭，顺治元年覆准：衍圣公”、

袭封督抚代为奏请，吏部具题由长子承袭。“主子思子祀事” ，五经博士由衍圣公次子承袭。主圣泽书院祀事。太常寺博士由衍圣公三子承袭。颜、曾、孟仲五经博士由嫡派子孙承袭，俱照衍圣公咨送题补。程朱五经博士由礼部具题咨送嫡派子孙到部题请承袭。国子监学正亦照衍圣公咨送题请承袭。

“衍圣公银印” ，直钮，三台，方三寸二分，厚一寸，九叠篆文。

是年覆准：“尼山书院学录，由衍圣公咨送弟侄题补；曲阜县知县、四氏学录、洙泗书院学录，由孔氏生员题补；四氏学教授，至圣庙司乐，由各省生员题补；管勾典籍、掌书、书写、知印、奏差，由保举堪用人员题补，俱照衍圣公咨送具题。” 凡遇

皇上幸学之年、先期行取衍圣公、及《五经》博士、并孔

氏“族人生员五人，孔颜、曾、孟仲族人生员各二人” ，到京陪祀。俱本监掌行。先期传集满洲、蒙古、汉军、汉人、监生演习《礼仪》。至期、各监生服蓝镶青袍迎送。

圣驾。

凡圣裔监生恭遇

圣驾临雍、及

躬诣阙里、于陪祀《五氏》生员内、选择十五名、送监读

书

《阙里志》：“吏部。”

启“为崇圣学以培人材” 事：验封清吏司案呈，奉本

部送顺治元年九月初七日吏科抄出巡抚山东等处地方督理营田提督军务都察院右佥都御史方大猷《启》前事，内称：“臣奉”

令旨、《随抚将》出。

都时曾具一疏，为恭陈《平定山东十二要策》事。内：

第七款“为崇圣学，请先圣孔子为万世道统之宗。”

“本朝开国之初，《一代纲常》”培植于此，礼应

敕官崇祀复衍圣公并四氏学博等之封可卜。

“国脉灵长，人文蔚起” ，迄今未见举行。《兖州曲阜一》

带久已归顺况

朝廷“尊师乐道”，与接待臣子不同。古来启运之主，尽

有崇祀之文、礼宜先施，碑志可考。谨详列历朝恩例以备

皇上采仿而行，此天下所仰以为盛典，后世传之以

为美治万不可再迟也。伏候

圣裁。缘系崇圣学以培人材事理、未敢擅便、为此具

本专差官孙《英》赍捧。谨启请。

旨《计开一公爵》。孔子嫡孙则承大爵，自秦始皇始封。

孔鲋为“文通君。” 历代封爵不一，有加无已，悉载史册可考。至宋仁宗，始封为衍圣公。历金、元至明洪武二年，仍封为衍圣公，赐正一品服色，麟袍、玉带三台，银印一颗，列文武班首。历传至今，自天启二年又晋阶太子太傅，袭封衍圣公。一衍圣公长子，年至十五岁，即准袭授，随加冠服，准用二品服色。至崇祯年间，各公、侯、伯长子俱加玉带，事例相同。“一、博士，衍圣公长子则承大爵，次子至十五岁则授以世袭翰林院《五经》博士，以主子思子祀事；三子则袭太常寺博士，主汶上县圣泽书院祀事。” 每随一代公爵，递为更授。一、知县。天下州县皆用流官，独曲阜用孔氏世职，以宰此邑者，盖以大圣之子孙，不使他人统摄之也。其官先由本爵保举贤能，孔氏任事后，改考选廪膳生员德行兼优者，以授此职。五年任满，照例考选升转。一、学录天下学官皆用教谕，独四氏学用学录者，盖以比隆国学，亦以圣贤之子孙，不与他学同也。其官亦自孔姓生员中德行兼懋者，由本爵咨部，以授此职。一、尼山乃孔子发祥之地，亦设学录一员，以主其祀，其官系本爵弟侄中选德行兼异者，咨部授职。一、洙泗书院乃孔子阐教之地，亦设学录一员，以主其祀，其官于孔氏中遴举德行秀异者，由本爵咨部，以授此职。一、本爵属官员役，明洪武元年十二月十九日钦设管勾一员，司五屯钱粮；司乐官一员，司乐舞生典籍一员；司礼生书籍掌书，一名。司文移书写，一名。司缮写知印，一名。司印务奏差，一名。司差遣。以上俱由本府保举堪用人数，咨部铨用。一、屯田：孔庙祀田，历代各有钦赐。至明洪武二年，钦赐祭田二千大顷，坐落兖属二十七处。其界段数目，载在《阙里志》可考。近以寇盗扰乱，土地荒芜，佃丁逃亡，钱粮无备，每至祭期，卖产毁器，心血几枯。幸际

圣朝。惟冀

新恩一佃户，凡孔庙、郓城、钜野、平阳、东阿、独山五屯。

“佃户系洪武二年钦拨民间身家无过俊秀” 五百户，凑人二千丁见丁百亩，佃种五屯祭田，办纳籽粒，以供本庙祭祀等项支用。其民间一应杂派差役，俱行蠲免。至今年荒兵乱，死亡逃移，十存二三，丁逃地芜，祭祀匮乏，甚为可虑。伏乞

裁酌一庙户。孔庙户丁，历代钦拨不一。自明洪武二

年，钦拨民间俊秀子弟一百一十五户，以供本庙洒扫。至今或死于荒、或死于盗，十存一、二。至于洒扫寥寥无人，此又不可不加意者也。一、乐舞生：“孔庙每年四时祭祀，乐用《八佾》，额设乐舞生二百四十名。于兖属二十七州县遴选民间俊秀子弟，以授斯役，以供本庙奔走。其本生一应差徭，与廪膳生员事例一体” 优免。仍免本户人二丁、以供本生往返盘费。目今世乱。多致逃亡。故其乐亦废。伏乞

《新旨招采》一、礼生，孔庙礼生，每月朔望及四时祭祀。

在本庙《引赞礼仪》、额设礼生六十名、于曲阜县选用民间俊秀子弟，以授斯役。其优免例与乐舞生同。近因兵乱、死亡逃移、以致礼节多废。亦乞

《新旨招采》因顺治元年九月初四日奉

旨先圣为万世道统之宗。礼当崇祀。昭朝廷，尊师重

道之意。这本内所开各款，俱应相沿，期于优渥，以成盛典。著该部查照，一体饬行。敬此敬遵抄

部送司。案查天启二年五月内，该本部覆题，孔子六十五代孙翰林院世袭五经博士孔引植奏称，伊继父尚贤于嘉靖三十五年九月内袭爵病故，植系嫡次亲枝侄，已袭五经博士，乞要承袭祖爵等因。奉明朝旨意，孔引植准袭封衍圣公在案。除银印、祭田、佃户、户丁、乐舞生、礼生，应听户礼二部议覆外，通察案呈到部。看得《衍圣公》封爵原阶，并伊男应加冠服” 、《四氏学博及“保举知县等官》一节，既经该抚具启

请复奉有这本，内所开各款，俱应相沿，期于优渥。

以成盛典。著该部察照一体饬行之。

旨，“相应议覆。”合无将孔引植仍封衍圣公，照原阶太

“子太傅；伊长男孔兴燮，应加二品冠服；四氏世袭五经博士孔引钰、颜绍绪、曾闻达、孟闻玺，俱应仍照旧，原袭五经博士世职；曲阜知县孔贞堪，系衍圣公保举堪任，咨部考授，今见任仍应照旧准用；四氏学录孔闻然，尼山书院学录孔兴荣，洙泗书院学录孔尚澄，俱见在，仍应照旧准用。” 典籍桂存正，书写田世旺，知印张应登，奏差齐有成，俱见在，仍应照旧留用，世袭“太常寺博士，主汶上县圣泽书院，应该衍圣公第三子承袭。今缺管勾、司乐、掌书俱缺，应听衍圣公咨部补授。谨遵。”

旨覆奏、合候

命下行、令臣部遵奉施行。但

恩典、出自

朝廷。臣等未敢擅便，伏候

圣裁。谨题、请

旨。

顺治元年九月二十九日启。十月初二日奉。

圣旨：“是。”

又是年十二月十五日，衍圣公保举廪膳生员孔引淳，咨部题授曲阜知县，于顺治五年加陞东昌府通判，仍管理曲阜县事。

又是年十二月十五日，衍圣公孔引植赴。

阙朝

贺本月二十二日

赐衍圣公宴。设席于礼部、备办上桌品物。

命礼部左侍郎孙之獬待宴。复

钦赐天字号下程一分。羊一只。鹅二只。麦面四十斤

酒二十瓶，“油、盐、酱、醋各二斤，白蜡烛三十枝。顺治二年”

《阙里志》，顺治二年正月十五日。

钦颁“衍圣公三台”银印一颗。

是年二月初六日，衍圣公孔引植具奏：

陛辞回里奉祀奉

圣旨：“览卿奏陛辞回里，准照旧例行。礼部知道。兵部”

给勘合一道。驰驿旋里。

是年五月十二日

钦颁《衍圣公专敕》一道，钤束族属员役。

顺治三年

《阙里志》：“顺治三年正月，内衍圣公孔引植赴京。”

庆贺

万寿圣节。二月内。

赐衍圣公宴。设席于礼部、备办上桌品物。

命礼部侍郎孙之獬待宴。复

钦赐天字号下程一分。羊一只。鹅二只。麦面四十斤

酒二十瓶，“油、盐、酱、醋各二斤，白蜡烛三十枝。顺治四年”

《阙里志》：“孔引植，明天启二年五月袭封衍圣公，于崇祯元年加太子太保，于崇祯三年加太子太傅，恭遇”

皇清定鼎盛京首先趋。

《朝又际》，巡抚山东方大猷题。

请“封爵加衔，一体照旧。” 因而给印、赐荼、赐宴、《恩笃》

一时之盛，于顺治四年十二月十五日以疾终于家，年五十六。《讣音》奏闻，蒙遣山东左布政致祭，工部造坟，葬于祖墓之北。子兴燮袭封“衍圣公” ，于顺治七年晋阶太子少保，又于顺治八年晋阶少保兼太子太保。

顺治七年

《阙里志》：“顺治七年六月，内衍圣公孔兴燮服阕赴。”

阙谢

恩。本月内。

赐衍圣公宴。设席于礼部、备办上桌品物。

命礼部尚书李若琳待宴。复

钦赐天字号下程一分。羊一只。鹅二只。麦面四十斤

酒二十瓶，“油、盐、酱、醋各二斤，白蜡烛三十枝。顺治八年”

《大清会典》：“凡衍圣公来朝，顺治八年定给羊一只。‘鹅

二只，酒六瓶，面二十斤，茶、酱、醋各二斤，黄蜡十枝。康熙元年议准停给羊酒。馀如旧

《阙里志》：“顺治八年正月，内衍圣公孔兴燮庆”

贺

万寿圣节。二月内。

赐衍圣公宴。设席于礼部、备办上桌品物。

命礼部尚书李若琳待宴。复

钦赐天字号下程一分。羊一只。鹅二只。麦面四十斤

酒二十瓶，油盐、酱醋各二斤，白蜡三十枝。是年八月内

《皇上》遣《行人》王天眷。

钦取衍圣公孔、颜、曾、孟仲五博士及《老成》族人孔尚。

燃等十五人陪祀

圣驾幸学。九月内进京。十月内

赐衍圣公《五经》博士及族人满洲宴。设席于礼部。
命礼部尚书陈之麟待宴。准暂回里。俟择有吉期行。

取到京陪祀

圣驾幸学。本月十五日、复

赐“衍圣公天”字号下：程一分，羊一只、鹅二只、麦面四。

十斤，“酒二十瓶，油盐酱醋各二斤，白蜡烛三十枝。”

顺治九年

《大清会典》。顺治九年

上幸太学、行释奠礼。先期、礼部具题行。取《衍圣公》五

经、博士陪祀，并令取五氏子孙赴京观礼。是年，

上幸国学。礼成。王、贝勒、贝子、公等。

内院礼部大臣衍圣公四氏子孙、在礼部筵宴。一

次

圣驾临雍行释奠礼。后三日、

赐衍圣公蟒缎朝衣一领、貂冠一顶。《五经》博士孔氏、

生员颜曾《孟仲氏》生员素缎袍各一件。

《阙里志》：“顺治九年正月，内衍圣公孔兴燮赴京，庆”

贺

万寿圣节。二月内。

赐衍圣公宴。设席于礼部、备办上桌品物。

命礼部尚书陈之麟待宴。复

赐“衍圣公天”字号下：程一分，羊一只、鹅二只、麦面四。

十斤，“酒二十瓶，油盐酱醋各二斤，白蜡烛三十枝。”

顺治十年

《大清会典》。凡陪祀恩贡，顺治十年覆准免其拨历孔

氏以知县、通判考用。“颜、曾、《孟仲》” 四氏以“州同、州判” 考用。